Finalitza la I Jornada de Formació Dual ThyssenKrupp Galmed
22 de febrer 2018

![](/media/lnxdveir/50-1-c.jpg)  
  

Este 21 de febrer s'ha clausurat la I Jornada de Formació Dual ThyssenKrupp Galmed, un acte que ha comptat amb la participació del regidor de Promoció Econòmica de l'Ajuntament de Sagunt, Miguel Chover; l'assistència de la regidora de Turisme, Natalia Antonino, i la de la directora general de Formació Professional i Ensenyaments de Règim Especial, Marina Sánchez Costas. 

Miguel Chover ha declarat que la formació dual és **“un element essencial per aconseguir que els nostres joves estiguen el millor preparats de cara a l'ocupació”** i ha destacat l'oportunitat que suposa poder **“acabar la formació reglada, la formació en els instituts i la formació professional incorporant-se a una empresa amb un contracte en pràctiques durant un temps, per poder adquirir les destreses necessàries per enfrontar-se al món laboral”**. 

L'acte ha tingut un gran acolliment per part dels empresaris de la comarca, atès que a l'acte van assistir empreses de diferents sectors, ja que el fòrum va ser dirigit cap a elles principalment. 

Per a este acte s'ha comptat amb la col·laboració de tres ponents de diferents comunitats: Volkswagen Navarra, Siemens España, Madrid i Elringklinger, Reus, Tarragona. Estos han donat a conèixer, després d'anys d'experiència, els seus propis sistemes de formació dual i els avantatges que obtenen amb el mateix. 

Després de l'obertura del centre de formació de ThyssenKrupp Galmed el passat mes de setembre, la multinacional alemanya va començar el seu programa de formació dual a l'octubre de 2017, sota la direcció del gerent de ThyssenKrupp Galmed, Wolfgang Born. 

Este projecte té com a objectiu formar a professionals mecànics per proveir les necessitats de les empreses i al mateix temps facilitar la immersió laboral d'estos alumnes. La formació especialitzada que s'imparteix és per a l'obtenció del títol de Mecànic Industrial a través de la Cambra de Comerç Alemanya a Espanya i que està homologat a nivell europeu, basat en el reglament alemany de formació professional de les professions metal·lúrgiques industrials del 23 de juliol de 2007. 

Per a la Comunitat Valenciana suposa l'accés a un sistema de formació dual, mentre que ofereix a ThyssenKrupp Galmed la seguretat i formació de noves generacions qualificades. Amb este model es pretén que l'aprenent realitze una part important de la seua formació professional en les empreses i amb açò enfortir la part pràctica del mòdul formatiu específic.  

*   [](http://www.facebook.com/sharer.php?u=https://aytosagunto.es/va/actualitat/finalitza-la-i-jornada-de-formacio-dual-thyssenkrupp-galmed/ "Facebook")
*   [](http://twitter.com/share?url=https://aytosagunto.es/va/actualitat/finalitza-la-i-jornada-de-formacio-dual-thyssenkrupp-galmed/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-la-i-jornada-de-formacio-dual-thyssenkrupp-galmed/ "Linked In")
*   [](mailto:?body=https://aytosagunto.es/va/actualitat/finalitza-la-i-jornada-de-formacio-dual-thyssenkrupp-galmed/)